5.5.84 De Europæiske Fællesskabers Tidende Nr. C 121/7 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 64/432/EØF for så vidt angår visse 
regler vedrørende mund- og klovesyge samt blæresyge hos svin 
KOM(84) 217 endelig udg. 
(Forelagt Rådet af Kommissionen den 17. april 1984) 
(84/C 121/10) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Ved Rådets direktiv 64/432/EØF ('), senest ændret 
ved direktiv 83/646/EØF (2), er der fastsat veterinær­
politimæssige betingelser for handel inden for Fælles­
skabet med levende kvæg og svin; 
medlemsstaterne fører for øjeblikket ikke den samme 
politik med hensyn til kontrol med og forebyggelse af 
mund- og klovesyge; uanset hvilken sundhedspolitik 
der føres, bør der i alle medlemsstaterne sikres de 
mest passende og nødvendige garantier så længe der 
ikke er iværksat harmoniserede foranstaltninger til 
bekæmpelse af mund- og klovesyge; 
visse garantier, som kan kræves med hensyn til blære­
syge hos svin, bør fastholdes som led i reglerne 
for samhandel inden for Fællesskabet med levende 
O EFT nr. 121 af 29. 7. 1964, s. 1977/64. 
O EFT nr. L 360 af 23. 12. 1983, s. 44. UDSTEDT FØLGENDE DIREKTIV: 
Artikel 1 
I direktiv 64/432/EØF foretages følgende ændringer: 
1. I artikel 3, stk. 3, 
— udgår litra a), 
— ændres litra »b), c), d) og e)« til henholdvis 
»a), b), c) og d)«. 
2. I artikel 3, stk. 6, 
— udgår litra a), 
— ændres litra »b) og c)« til henholdsvis »a) og 
b)«. 
3. Artikel 4a affattes således: 
»Artikel 4a 
Der gælder følgende regler for de supplerende 
garantier, der kan kræves med hensyn til mund-
og klovesyge og blæresyge hos svin: 
1. Medlemsstater, der har været fri for mund- og 
klovesyge i mindst to år, og som ikke vaccinerer 
og ikke tillader, at der på deres territorium be­
finder sig dyr, som er blevet vaccineret for 
mindre end ét år siden, kan gøre indførsel på 
deres territorium af levende kvæg og svin betin­
get af følgende: 
A. Når dyrene kommer fra en medlemsstat, der 
opfylder de samme kriterier, garanti for, at 
de ikke er blevet vaccineret mod mund- og 
klovesyge. 
B. Når dyrene kommer fra en medlemsstat, der 
har været fri for mund- og klovesyge i 
mindst to år, og som vaccinerer og tillader, 
at der befinder sig vaccinerede dyr på dens 
territorium, 
Nr. C 121/8 De Europæiske Fællesskabers Tidende 5. 5. 84 
a) garanti for, at de ikke er blevet vaccine­
ret mod mund- og klovesyge; 
b) garanti for, at kvæg har reageret negativt 
på en mund- og klovesygetest ved ud­
skrabning i svælg og strube (den såkaldte 
»probangtest«); 
c) garanti for, at kvæg og svin har reageret 
negativt på en serumundersøgelse for 
mund- og klovesygeantistoffer; 
d) garanti for, at svin har reageret negativt 
på en serumundersøgelse for blæresyge-
antistoffer; 
e) garanti for, at kvæg og svin har været 
isoleret i afsenderlandet enten på en be­
drift eller en karantænestation i 14 dage 
under tilsyn af en embedsdyrlæge. I den 
forbindelse må intet dyr, der befinder sig 
på oprindelsesbedriften eller karantæne­
stationen, være vaccineret mod mund- og 
klovesyge i 21 dage forud for afsendelse, 
og der må i samme periode ikke være 
indsat andre dyr på bedriften og karan­
tænestationen end dem, der skal afsen­
des; 
f) dyrene skal underkastes karantæne i 21 
dage. 
C. Når dyrene kommer fra en medlemsstat, der 
ikke har været fri for mund- og klovesyge i 
mindst to år, 
a) de under B nævnte garantier; 
b) eventuelle supplerende garantier, der 
fastsættes efter fremgangsmåden i artikel 
12. 
2. Medlemsstater, der vaccinerer og tillader, at der 
på deres territorium befinder sig vaccinerede 
dyr, kan gøre indførsel på deres territorium af 
levende kvæg betinget af følgende: 
A. Når dyrene kommer fra en medlemsstat, der 
opfylder de samme kriterier, 
a) garanti for, at avls- og brugsdyr, der er 
mere end fire måneder gamle, mindst 15 
dage og højst fire måneder før indladnin­
gen er blevet vaccineret mod mund- og 
klovesyge, type A, O og C, med en vac­
cine fremstillet på basis af inaktiverede vira, godkendt og kontrolleret af af­
senderlandets ansvarlige myndighed; 
b) garanti for, at slagtedyr, der er mere end 
fire måneder gamle, mindst 15 dage og 
højst fire måneder før indladningen er 
blevet vaccineret mod mund- og klove­
syge, type A, O og C, med en vaccine 
fremstillet på basis af inaktiverede vira, 
godkendt og kontrolleret af afsenderlan­
dets ansvarlige myndighed; vaccinatio­
nens gyldighed forlænges dog til 12 må­
neder, når det drejer sig om revaccineret 
kvæg fra medlemsstater, hvor disse dyr 
vaccineres én gang om året, og hvor der 
foretages systematisk nedslagtning, når 
der konstateres mund- og klovesyge. 
B. Når dyrene kommer fra en medlemsstat, der 
har været fri for mund- og klovesyge i 
mindst to år, og som ikke vaccinerer og ikke 
tillader, at der på dens område befinder sig 
dyr, som er blevet vaccineret for mindre end 
ét år siden, garanti for, at de ikke er blevet 
vaccineret mod mund- og klovesyge. 
3. a) Når de i denne artikel nævnte undersøgelser 
foretages på bedriften, skal de dyr, der skal 
afsendes, holdes adskilt fra andre dyr indtil 
afsendelsen. 
b) Med henblik på anvendelsen af denne artikel 
bevarer en medlemsstat sin status som ha­
vende været fri for mund- og klovesyge i 
mindst to år, selv om der konstateres tilfælde 
af sygdommen på en begrænset del af dens 
territorium, såfremt sygdommen er blevet 
udryddet på mindre end tre måneder.« 
4. Artikel 4b ophæves. 
5. Artikel 4c bliver artikel 4b. 
Artikel 2 
Medlemsstaterne sætter de fornødne love og admini­
strative bestemmelser i kraft for at efterkomme dette 
direktiv senest den 1. juli 1984 og underretter straks 
Kommissionen herom. 
Artikel 3 
Dette direktiv er rettet til medlemsstaterne.